ขึ้นทะเบียน
โดย...ชัตน์วรี
19 ก.ค. 2559

โดย...ชัตน์วรี
มีข่าวมาแจ้ง คนที่ถูกปลดออกจากการงาน หรือลาออกจากงาน ขณะนี้กรมการจัดหางานเพิ่มวิธีการขึ้นทะเบียนผู้ว่างงานและรายงานตัวผ่านระบบอินเทอร์เน็ต เพื่อความสะดวกรวดเร็ว ลดขั้นตอน และค่าใช้จ่ายในการเดินทางไปขึ้นทะเบียนและรายงานตัวเพื่อใช้สิทธิรับเงินชดเชยว่างงานจากประกันสังคม
1.ผู้ประกันตนสามารถลงทะเบียนสมาชิกในเว็บไซต์ http://empui.doe.go.th/auth/index โดยใช้ข้อมูลจากบัตรประชาชนพร้อมกรอกเลขหลังบัตรประชาชน (Laser Code) โดยจะได้รหัสผ่านเพื่อใช้งานระบบ
2.ผู้ประกันตนไปยื่นแบบคำขอรับประโยชน์ทดแทนกรณีว่างงาน สปส. 2-01/7 พร้อมเอกสารประกอบการยื่นแบบคำขอ ได้แก่ สำเนาบัตรประจำตัวประชาชน สำเนาสมุดบัญชีเงินฝากธนาคารออมทรัพย์หน้าแรกซึ่งมีชื่อที่สำนักงานประกันสังคมทุกแห่งทั่วประเทศ
3.การรายงานตัวสามารถรายงานตัวผ่านระบบได้เดือนละ 1 ครั้ง
ทั้งนี้ สิทธิประโยชน์กรณีว่างงานเพราะถูกเลิกจ้างนั้น จะได้รับเงินทดแทน 50% ของค่าจ้างที่นำส่งเงินสมทบระยะเวลาไม่เกิน 180 วัน ส่วนลาออกเองจะได้รับเงินทดแทน 30% ของค่าจ้าง ไม่เกิน 90 วัน